open-index/open-wikipedia-markdown huggingface dataset:
সারাহ

**সারাহ** (;  ISO 259-3 *Śarra*; ; Arabic: ), ছিলেন খ্রিস্ট এবং ইসলাম ধর্মানুসারে ইব্রাহিমের স্ত্রী এবং ইসহাকের মাতা। হিব্রু নাম সারাহ বলতে "অভিজাত নারী" বোঝায়।

## ঐতিহাসিকতা
বিশ শতকের প্রথম ও মধ্যভাগে, উইলিয়াম ফক্সওয়েল অলব্রাইটের মতো প্রাচীন প্রত্নতাত্ত্বিক এবং আলব্রেশট আল্টের মতো বাইবেলের পণ্ডিতগণ বিশ্বাস করতেন যে আদিপুরুষ এবং আদিনারীগণ প্রকৃত ব্যক্তি ছিল অথবা খ্রিষ্টপূর্বাব্দ দ্বিতীয় সহস্রাব্দে "পিতৃতান্ত্রিক যুগে" বসবাসকারী বলে বিশ্বাসযোগ্য ছিল। তবে, ১৯৭০-এর দশকে, ইস্রায়েলের অতীত এবং বাইবেলের সূত্র সংক্রান্ত নতুন বিতর্কে এই মতামতকে প্রশ্নবিদ্ধ করে, এসকল বিতর্কেগুলি পাওয়া যায় থমাস এল থম্পসনের *[[The Historicity of the Patriarchal Narratives|আদিপুরুষের ঐতিহাসিক আখ্যান]]* (দ্য হিস্ট্রিক্যাল অব দ্য প্যাট্রিয়ার্শাল ন্যারেটিভ) (১৯৭৪), এবং জন ভ্যান সেটার্সের *[[ইতিহাস ও ঐতিহ্যে ইব্রাহিম]]* (আব্রাহাম ইন  হিস্ট্রি অ্যান্ড ট্রেডিশান) (১৯৭৫) গ্রন্থসমূহে। থম্পসন, একজন সাহিত্যানুগ পণ্ডিত, যিনি তার প্রত্নতত্ত্ব এবং প্রাচীন গ্রন্থে যুক্তি ভিত্তিক। ২১ শতকের শুরুতে, প্রত্নতাত্ত্বিকগণ আদিপুরুষ ও আদিনারীদের বিশ্বাসযোগ্য ঐতিহাসিক ব্যক্তিত্বে পরিণত করার যে কোন প্রেক্ষাপট পুনরুদ্ধারের আশা ছেড়ে দিয়েছিলেন।

## হিব্রু বাইবেল অনুসারে
তাকে মূলত "সারাই" নামে ডাকা হতো, যা "সারাহ" শব্দের উপভাষিক রূপান্তর। সেখানে লোকবৃত্তান্ত প্রচলিত রয়েছে যা তাদের পুরানো এবং নতুন নাম ব্যাখ্যা করে।

### মৃত্যু
সারাহ ১২৭ বছর বয়সে মারা যান। তার মৃত্যুর পর ইব্রাহিম হেবরনের নিকট চড়াদামে গুহা সহকারে একাংশ জমি ক্রয় করেন যেখানে সারাহকে সমাধিতস্থ করা হয়েছিল, যা বাইবেলের বর্ণনা অনুসারে কানানে ইস্রায়েলিদের মালিকানাধীন প্রথম জমি। স্থানটি পরবর্তীতে আদিপুরুষের গুহা হিসেবে পরিচিত হয়ে ওঠে।

### পরবর্তীতে হিব্রু বাইবেলের সূত্রে
 পরিচ্ছেদে ইব্রাহিমের পাশাপাশি সারাহ কথা উল্লেখ করা হয়েছে:
:*Look to Abraham your father, and to Sarah who bore you*।

### বংশ তালিকা

## ইসলামে
সারাহ (আরবি: سارة সারাহ), নবী ইব্রাহিমের আঃ স্ত্রী এবং নবী ইসহাকের মা, ইসলামী বিশ্বাসের এক সম্মানিত মহিলা। তিনি সারা জীবন ইব্রাহিম (আঃ) সাথেই ছিলেন এবং যদিও তিনি বন্ধ্যা ছিলেন, আল্লাহ তাকে ভবিষ্যদ্বাণীমূলক পুত্র ইসহাকের জন্মের প্রতিশ্রুতি দিয়েছিলেন।  ইব্রাহিম অবশ্য একটি সন্তানের জন্য নিয়মিত আল্লাহর কাছে প্রার্থনা করেছিলেন।  সারাহ, বন্ধ্যা হয়ে যাওয়ার পরে তাকে তার মিশরীয় দাসী হাজারকে দিলেন, তার দ্বিতীয় স্ত্রী হিসাবে বিবাহ করার জন্য।  ইসমাইল এদের থেকে জন্মগ্রহণ করেছিল, যিনিও তাঁর পিতার মতো আল্লাহ প্রেরিত নবী হয়ে উঠবেন।

## তথ্যসূত্র

## বহিঃসংযোগ

*Rubenstein, Nechama. "The Three Faces of Sarah", Chabad.org

## বহিঃসংযোগ
* Rubenstein, Nechama. "The Three Faces of Sarah", Chabad.org - সারাহ সম্পর্কিত একটি প্রবন্ধ।

বিষয়শ্রেণী:নারী ব্যক্তিত্ব
বিষয়শ্রেণী:হিব্রু বাইবেলের নবি
বিষয়শ্রেণী:পুরাতন নিয়ম থেকে খ্রিস্টান মহিলা সন্ত
বিষয়শ্রেণী:আদিপুস্তকের ব্যক্তিত্ব
বিষয়শ্রেণী:প্রাচীন ইহুদি নারী
বিষয়শ্রেণী:ইসলামে বাইবেলের ব্যক্তিত্ব
বিষয়শ্রেণী:খ্রিস্টপূর্ব ২১শ শতাব্দীর ব্যক্তি
বিষয়শ্রেণী:ইব্রাহিম
বিষয়শ্রেণী:অ্যাঙ্গলিকান সাধু
বিষয়শ্রেণী:আব্রাহামের পরিবার
কাকবর্ণ কালাশোক

**কাকবর্ণ কালাশোক** () বা **কাকবর্ণ কালাসোক** () শিশুনাগ রাজবংশের রাজা ছিলেন যিনি ৩৯৫ খ্রিস্টপূর্বাব্দ থেকে ৩৬৭ খ্রিস্টপূর্বাব্দ পর্য্যন্ত রাজত্ব করেন।

## সংক্ষিপ্ত জীবনী
সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের প্রতিষ্ঠাতা রাজা শিশুনাগের পুত্রের নাম কালাসোক, অপরদিকে পুরাণে তাকে কাকবর্ণ হিসেবে বর্ণনা করা হয়েছে। অশোকবদনকে প্রামাণ্য ধরে হেরমান জ্যাকোবি, উইলহেল্ম গাইগার ও রামকৃষ্ণ গোপাল ভাণ্ডারকর কাকবর্ণ ও কালাশোককে একই ব্যক্তি বলে বর্ণনা করেছেন। শিশুনাগের রাজত্বকালে তাকে কাশী অঞ্চলের শাসনের ভার দেওয়া হয়। সিংহাসনে আরোহণ করার পর তিনি বৈশালী থেকে তার রাজধানীকে পাটলিপুত্র নগরীতে স্থানান্তর করেন। তার রাজত্বকালে ও পৃষ্ঠপোষকতায় বৌদ্ধ ধর্মের দ্বিতীয় বৌদ্ধ সংগীতি আহুত হয়।

## তথ্যসূত্র

বিষয়শ্রেণী:শিশুনাগ রাজবংশ
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
কুইন্স বিশ্ববিদ্যালয় (বাংলাদেশ)

**কুইন্স বিশ্ববিদ্যালয় ** বাংলাদেশের একটি বেসরকারী বিশ্ববিদ্যালয়। বিশ্ববিদ্যালয়টি ১৯৯৬ সালে প্রতিষ্ঠিত হয় এবং এর প্রতিষ্ঠাতা চেয়ারম্যান ড. হামিদা বানু শোভা এমপি। রাজশাহী বিশ্ববিদ্যালয়ের প্রাক্তন উপাচার্য ড. আব্দুল খালেক বিশ্ববিদ্যালয়ের বর্তমান উপাচার্য। বর্তমানে বিশ্ববিদ্যালয়টির কার্যক্রম বন্ধ রয়েছে।

## ক্যাম্পাস

বিশ্ববিদ্যালয়টির মূল ক্যাম্পাস বনানীতে অবস্থিত। ঠিকানা: বাড়ি-১৩, সড়ক-৭/ডি, সেক্টর-০৯, উত্তরা, ঢাকা-১২৩০।

## অনুষদ ও বিভাগ
বিশ্ববিদ্যালয়ে গ্রেড পদ্ধতিতে ফলাফল প্রকাশ করা হয়। বিশ্ববিদ্যালয়টির বিভিন্ন স্কুল পরিচালিত আন্ডারগ্রাজুয়েট ও গ্রাজুয়েট প্রোগ্রামসমূহ:
### স্কুল অব সায়েন্স এন্ড ইঞ্জিনিয়ারিং
* বি.এসসি. ইন কম্পিউটার সায়েন্স এন্ড ইঞ্জিনিয়ারিং

চালুর অপেক্ষায় আছে 
* বি.এসসি. ইন ইলেকট্রিক্যাল এন্ড ইলেকট্রনিক ইঞ্জিনিয়ারিং 
* ,বি.এসসি. ইন ইলেকট্রিক্যাল এন্ড কম্পিউটার ইঞ্জিনিয়ারিং,
* বি.এসসি. ইন সিভিল ইঞ্জিনিয়ারিং,
* বি.এসসি. ইন ফ্যাশন ডিজাইন এন্ড টেকনোলজি,
*বি.এসসি. ইন মাইক্রোবায়োলজি 
* বি.এসসি. ইন টেক্সটাইল ইঞ্জিনিয়ারিং

### স্কুল অব বিজনেস এডমিনিসট্রেশন
* ব্যচেলর অব বিজনেস এডমিনিসট্রেশন (বিবিএ) 
*এমবিএ
*এমবিএ (সান্ধ্যকালীন)

### স্কুল অব ল’
* ব্যাচেলর অব ল’ (এলএল. বি.) 
* এলএল. বি. পাস কোর্স 
*এলএলএম

### স্কুল অব আর্টস
*বিএ ইন ইংলিশ
*এমএ ইন ইংলিশ

### স্কুল অব সোস্যাল সায়েন্স

## সহশিক্ষা কার্যক্রম
*বিতর্ক ক্লাব
*ইংলিশ ক্লাব
*ল ক্লাব
*বিজনেস ক্লাব
*কম্পিউটার ক্লাব

## সুযোগ সুবিধা
কুইন্স বিশ্ববিদ্যালয়ে একটি ক্যাফেটেরিয়া আছে। 
### লাইব্রেরী
কুইন্স বিশ্ববিদ্যালয়ের রয়েছে একটি সমৃদ্ধ লাইব্রেরী। এখানে পাঠ্যবই ছাড়াও বিভিন্ন লেখকের বই আছে। লাইব্রেরীর সদস্যরা বাড়িতে বই নেওয়ার সুযোগ পায়।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
*  
* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৬-এ বাংলাদেশে প্রতিষ্ঠিত
মহানন্দিন

**মহানন্দিন** () বা **মহানন্দী** () শিশুনাগ রাজবংশের রাজা ছিলেন যিনি ৩৬৭ খ্রিস্টপূর্বাব্দ থেকে ৩৪৫ খ্রিস্টপূর্বাব্দ পর্য্যন্ত মগধ রাজত্ব করেন।

## সংক্ষিপ্ত জীবনী
সিংহলী বৌদ্ধ গ্রন্থ মহাবংসটীকা অনুসারে, শিশুনাগ রাজবংশের দ্বিতীয় রাজা কাকবর্ণ কালাশোকের দশজন পুত্রের নাম পাওয়া যায়। এরা হলেন ভদ্রসেন, কোরণ্ডবর্ণ, মঙ্গুর, সর্বঞ্জহ, জালিক, উভক, সঞ্জয়, কোরব্য, নন্দীবর্ধন এবং পঞ্চমক। পুরাণে শুধুমাত্র নন্দীবর্ধন বা মহানন্দিনের উল্লেখ রয়েছে। মহানন্দিনের শূদ্র স্ত্রীর গর্ভজাত পুত্র মহাপদ্ম নন্দ পিতাকে হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন।

## তথ্যসূত্র

## আরো পড়ুন
* 

বিষয়শ্রেণী:শিশুনাগ রাজবংশ
বিষয়শ্রেণী:বিহারের ইতিহাস
বিষয়শ্রেণী:মগধের শাসক
বিষয়শ্রেণী:খ্রিস্টপূর্ব ৪র্থ শতাব্দীর ভারতীয় রাজশাসক
ব্যাসিল ডি’অলিভেইরা ট্রফি

**ব্যাসিল ডি’অলিভেইরা ট্রফি** ইংল্যান্ড ও দক্ষিণ আফ্রিকার মধ্যকার টেস্ট সিরিজে প্রদেয় ট্রফিবিশেষ। দুই দেশের মধ্যকার টেস্ট সিরিজে বিজয়ী দল এ ট্রফি লাভের অধিকারী। কোন কারণে সিরিজ ড্র হলে, ট্রফিটি পূর্বেকার ধারক দলের কাছে থাকবে। ২০০৪-০৫ মৌসুমে দক্ষিণ আফ্রিকায় অনুষ্ঠিত সিরিজ থেকে এ ট্রফি প্রদানের প্রচলন ঘটেছে।

দক্ষিণ আফ্রিকান বংশোদ্ভূত প্রয়াত ইংরেজ টেস্ট ক্রিকেটার ব্যাসিল ডি’অলিভেইরা’র সম্মানার্থে এ ট্রফির নামকরণ হয়েছে। ১৯৬৮-৬৯ মৌসুমে একই রঙের চামড়ার অধিকারী না হওয়ায় দক্ষিণ আফ্রিকা কর্তৃপক্ষ ইংল্যান্ড দলের সফর বাতিল করেছিল।

## সংক্ষিপ্ত ফলাফল

## তথ্যসূত্র

বিষয়শ্রেণী:আন্তর্জাতিক ক্রিকেটে ইংল্যান্ড
বিষয়শ্রেণী:আন্তর্জাতিক ক্রিকেটে দক্ষিণ আফ্রিকা
বিষয়শ্রেণী:টেস্ট ক্রিকেট প্রতিযোগিতা
বিষয়শ্রেণী:ক্রিকেট পুরস্কার ও র‌্যাঙ্কিং
অস্ট্রিয়ার রাজ্য

অস্ট্রিয়া একটি যুক্তরাষ্ট্রীয় প্রজাতন্ত্র যা নয়টি রাজ্যের সমন্বয়ে গঠিত। জার্মান ভাষায় রাজ্যকে বলে *লেন্ডার* (Länder, একবচন Land *লান্ড*)। তবে যেহেতু লান্ড (Land) বলতে জার্মান ভাষায় "দেশ"-ও বোঝায়, তাই রাজ্যকে সুনির্দিষ্টভাবে *বুন্ডেসলেন্ডার* (Bundesländer, একবচন Bundesland *বুন্ডেসলান্ড*) বলা হয়। অস্ট্রিয়ার সংবিধানে অবশ্য দুইটি শব্দই ব্যবহৃত হয়।

## যুক্তরাষ্ট্রীয় ব্যবস্থা এবং রাজ্যসমূহের দায়িত্ব
প্রত্যেকটি রাজ্যের নিজস্ব নির্বাচিত আইনসভা রয়েছে। এছাড়া রয়েছে একজন করে গভর্নর। প্রত্যেক পাঁচ বছরে নির্বাচন অনুষ্ঠিত হয়। রাজ্য সংবিধান নির্ধারণ করে কোন রাজ্যের আইনসভার কতটি আসন কোন রাজনৈটিক দল পাবে। গভর্নরকে আইনসভা নির্ধারণ করে। তবে রাজধানী ভিয়েনা একই সাথে শহর এবং রাজ্য। তাই ভিয়েনার মেয়র রাজ্যটির গভর্নর হিসেবেও দায়িত্ব পালন করে। এবং ভিয়েনার সিটি কাউন্সিল আইনসভার দায়িত্ব পালন করে।

অস্ট্রিয়ায় রাজ্যসমূহ খুব কম স্বায়ত্বশাসন ভোগ করে। যদিও দেশটির সংবিধান রাজ্যসমুহকে পূর্ণ স্বাধীনতা দিয়েছে, তবে বাস্তবে তার খুব কমই রাজ্যগুলো পেয়ে থাকে। যেসব ক্ষেত্রে রাজ্যসমূহে স্বাধীনতা পায় সেগুলো হল- রাজ্যের অধীন এলাকার পরিকল্পনা এবং জোনিং, পরিবেশ ও প্রকৃতি রক্ষা, শিকার এবং চাষাবাদ, যুব সম্প্রদ্বায়ের উন্নয়ন, জনস্বাস্থ্য সম্পর্কিত কিছু বিষয় এবং কিছু নির্দিষ্ট কর আরোপের কর্তৃত্ব।

অন্যান্য সব বিষয় যেমন- অপরাধ আইন, বেসামরিক আইন, বাণিজ্য আইন, অর্থনৈতিক এবং প্রতিরক্ষা আইন, শিক্ষাগত বিষয়, টেলিকমিউনিকেশন এবং স্বাস্থ্য খাতের অধিকাংশ বিষয়ই রাষ্ট্রীয় আইনসভা কর্তৃক নিয়ন্ত্রিত হয়। রাজ্যসমূহের নিজস্ব কোন বিচারব্যবস্থা নেই। সংবিধান বিচার ব্যবস্থাকে রাষ্ট্রীয় ব্যবস্থা হিসেবে আখ্যা দিয়েছে। এই এক কেন্দ্রিক শাসন ব্যবস্থার সূচনা ঘটেছিল অস্ট্রিয়ান সাম্রাজ্যের সময়, যখন পুরো দেশকেই রাজধানী ভিয়েনা থেকে নিয়ন্ত্রণ করা হতো।

রাজ্যের প্রশাসনিক ব্যাপারের দায়িত্বে থাকে রাজ্য গভর্নর। একারণে গভর্নরের পদটি একটি গুরুত্বপূর্ণ রাজনৈতিক পদ।

## রাজ্যসমূহের তালিকা

অস্ট্রিয়ার নয়টি রাজ্যের অফিশিয়াল জার্মান নাম বর্ণানুক্রমে নিম্নরূপ:

## রাজ্যসমূহের জনসংখ্যা ও রাজধানী
২০১৫ সালের জানুয়ারি পর্যন্ত অস্ট্রিয়ার রাজ্যসমূহের জনপরিসংখ্যান ও সংশ্লিষ্ট তথ্যাবলি নিম্নরূপ:

## তথ্যসূত্র


বিষয়শ্রেণী:দেশের প্রথম স্তরের প্রশাসনিক উপবিভাগ
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:দেশের প্রশাসনিক উপবিভাগের তালিকা
সরকারি শাহ্ সুলতান কলেজ

**সরকারি শাহ্ সুলতান কলেজ** বাংলাদেশের বগুড়া জেলায় অবস্থিত একটি সরকারি কলেজ ও ঐতিহ্যবাহী শিক্ষাপ্রতিষ্ঠান। এটি বাংলাদেশ জাতীয় বিশ্ববিদ্যালয়-এর অধিভুক্ত এবং বাংলাদেশের উত্তরাঞ্চলের একটি স্বনামধন্য শিক্ষাপ্রতিষ্ঠান।

বর্তমানে প্রতিষ্ঠানটিতে উচ্চ মাধ্যামিক পর্যায়ে মানবিক, ব্যবসায় শিক্ষা ও বিজ্ঞান বিভাগ রয়েছে।  এছাড়া উচ্চশিক্ষা স্তরে জাতীয় বিশ্ববিদ্যালয়-এর অধীনে বিভিন্ন বিষয়ে অনার্স (স্নাতক) কোর্স এবং ফাইনাল মাস্টার্স (স্নাতকোত্তর) কোর্স চালু রয়েছে। এছাড়া একাধিক বিষয়ে ডিগ্রি (পাস) কোর্স চালু রয়েছে।

## ইতিহাস

বগুড়া জেলার অন্তর্গত শহরের কেন্দ্রস্থল সাতমাথা থেকে প্রায় ৪ কি.মি. দক্ষিণে বগুড়া-ঢাকা মহাসড়কের পূর্ব পার্শ্বে বর্তমান বিশ্বরোড সংলগ্ন বনানী মোড়ে বগুড়া পুলিশ লাইন্স ও জাহাঙ্গীরবাদ সেনানিবাসের ও বগুড়া পর্যটন মোটেল নিকটবর্তী, বগুড়া টিএন্ডটি মাইক্রোওয়েভ স্টেশন ও বাংলাদেশ সিল্ক ফাউন্ডেশনের মধ্যস্থলে ঐতিহাসিক স্মৃতিবিজড়িত করতোয়া নদীর তীরে শহরের কোলাহলমুক্ত এক মনোরম ও স্বাস্থ্যকর পরিবেশে সরকারি শাহ্ সুলতান কলেজ অবস্থিত।

এতদাঞ্চলে উচ্চ শিক্ষার ক্রমবর্ধমান চাহিদা মোকাবেলা করার জন্য জনগণের তরফ থেকে বগুড়ায় একটি উন্নতমানের ডিগ্রী কলেজ স্থাপনের যে প্রশ্ন ওঠে তারই পরিপ্রেক্ষিতে ১৯৬৮ খ্রিষ্টাব্দের ১ জুলাই প্রতিষ্ঠিত হয় সরকারি শাহ্ সুলতান কলেজ।এই কলেজের দক্ষিণে সুলতানগন্ঞ্জ হাটে পূণ্যভূমি মহাস্থানে শায়িত আছেন ইসলাম ধর্ম প্রচারক হযরত শাহ সুলতান বলখী মাহিসাওয়ার সাহেবের পবিত্র একটি খানকা থাকায় তার পবিত্র স্মৃতির প্রতি সম্মান প্রদর্শনে কলেজটির এ নামকরণ করা হয়।

সরকারি শাহ্ সুলতান কলেজ ১৯৮৪ খ্রিষ্টাব্দের ১ নভেম্বর জাতীয়করণ করা হয়। বর্তমানে এ কলেজে ৭টি বিষয়ে মাস্টার্স, ১৪টি বিষয়ে অনার্সসহ উচ্চ মাধ্যমিক ও ডিগ্রী পাস কোর্স চালু রয়েছে। কলেজে মোট ২০টি বিষয়ে ক্যাডারভুক্ত অভিজ্ঞ শিক্ষকমন্ডলী কলেজের শিক্ষা কার্যক্রম সুষ্ঠু সুন্দরভাবে দক্ষতার সাথে পরিচালনা করছেন।

## অনুষদ ও বিভাগ সমূহ
**বিজ্ঞান অনুষদঃ**

* পদার্থবিদ্যা
* রসায়ন
* গণিত
* উদ্ভিদবিদ্যা
* প্রাণিবিদ্যা 
* ভূগোল ও পরিবেশ


**কলা অনুষদঃ**

* বাংলা
* ইংরেজি
* ইতিহাস
* দর্শন


**সামাজিক বিজ্ঞান অনুষদঃ**
* অর্থনীতি
* রাষ্ট্রবিজ্ঞান


**ব্যবসায় প্রসাশন অনুষদঃ**
* ব্যবস্থাপনা (Masters Available)
* হিসাববিজ্ঞান

## ফলাফল ও শিক্ষা
ইতোমধ্যে বরাবরের মতোই অনার্স এবং মাস্টার্স এর প্রকাশিত ফলাফলে সাফল্যের হার ঈর্ষনীয়। প্রতিটি বিভাগেই অত্র প্রতিষ্ঠানের একাধিক ছাত্র-ছাত্রী ১ম শ্রেণী অর্জন করতে সক্ষম হয়েছে। লেখাপড়ার সুবিধার্থে কলেজে রয়েছে প্রযোজনীয় সংখ্যক বইসহ বিশাল কেন্দ্রীয় লাইব্রেরি, অনার্স বিভাগসমূহের সেমিনার লাইব্রেরি, বিষয়ভিত্তিক অত্যাধুনিক বিজ্ঞান ল্যাব, কম্পিউটার ল্যাব ও সেমিনার কক্ষ। উল্লেখ্য শিক্ষার্থীদের লেখাপড়ার পাশাপাশি এ কলেজে শারীরিক ও মানসিক বিকাশের লক্ষ্যে খেলাধুলা ও সংস্কৃতি চর্চার উপযুক্ত ব্যবস্থা ও পরিবেশ আছে। শিক্ষার্থীদের দেশ ও সমাসেবামুলক কাজে উৎসাহ ও অংশগ্রহণের জন্য এ কলেজে রয়েছে "রক্তদান কর্মসূচিসহ" বিভিন্ন স্বেচ্ছাসেবক সংগঠন। শহর ও শহরের পার্শ্ববর্তী এলাকার শিক্ষার্থীদের জন্য নিয়মিত কলেজে যাতায়াতের জন্য রয়েছে নিজস্ব পরিবহনের (বাস) ব্যবস্থা।

## বহিঃসংযোগ

* সরকারী শাহ্ সুলতান কলেজের প্রাতিষ্ঠানিক ওয়েবসাইট

## তথ্যসূত্র

বিষয়শ্রেণী:বগুড়া জেলার মহাবিদ্যালয়
বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
ভেসপ্রেম

**ভেসপ্রেম** (; , ) হাঙ্গেরির অন্যতম পুরাতন শহর এবং কাউন্টি-অধিকারধারী শহরগুলোর মধ্যে অন্যতম। এটি ব্যালাটন হ্রদের  উত্তরে অবস্থিত। ভেজপ্রেম কমিটাটাস বা 'মেগিয়ে') বা একই নামের কাউন্টির প্রশাসনিক কেন্দ্র।

## ভ্রমণ
* কিটেনবার্গার ক্যালমান জু এবং বোটানিক্যাল গার্ডেন

## গ্যালারি


File:Egyem. lakóház (10654. számú műemlék).jpg|শহরের দৃশ্য
File:Tüztorony (10689. számú műemlék) 7.jpg|ফায়ার-ওয়াচ টাওয়ার
File:Szentháromság-szobor (10685. számú műemlék) 3.jpg|পবিত্র ট্রিনিটি কলাম
File:Veszprém panorama.jpg|ক্যাসল পাহাড় থেকে পরিলক্ষিত দৃশ্য
File:Székesegyház (10682. számú műemlék) 6.jpg|ভেসপ্রেম ক্যাথেড্রাল
File:Veszprem varabenedekhegyrol.jpg|ক্যাসল পাহাড়
File:Veszprem Ersekipalota2.jpg|এপিসকোপাল প্রাসাদ
File:Veszprem Varoshaza1.jpg|সিটি হল
File:Veszprem Megyehaza.jpg|কাউন্টি হল
File:Veszprem varkapu.jpg|ক্যাসল গেট
File:Veszprem Szentharomsagter dny.jpg|পবিত্র ট্রিনিটি স্কয়ার
File:Veszprem nagyprepostipalota.jpg|নাগিয়াপ্রিপোস্টি প্রাসাদ
File:Veszprem-County-Library-Hungary.jpg|ভেসপ্রেম লাইব্রেরী
File:Veszprem Sed2.jpg|জোকাই মর স্ট্রীট থেকে ধারণকৃত স্ট্রিম *সেড*
File:Veszprem Gizellakapolna.jpg|রাণী জিজেলা কাপেল (একাদশ শতক)
File:Bone of Giselle of Bavaria.jpg|রাণী জিজেলার অস্থি। ভেসপ্রেমের একটি গীর্জায় সংরক্ষিত
File:Szt. István és Gizella Veszprém.JPG|রাজা প্রথম স্টিফেন এবং রাণী জিজেলা-এর মূর্তি



## তথ্যসূত্র

## বহিঃসংযোগ

* 
*  (ইংরেজি'তে)
* প্যানন বিশ্ববিদ্যালয় (প্রাক্তন *ভেসপ্রেম বিশ্ববিদ্যালয়*)
* এরিয়াল ফটোগ্রাফি: ভেসপ্রেম
* Veszprém funiq.hu-এ ভেসপ্রেম

বিষয়শ্রেণী:ভেসপ্রেমের জনবহুল অঞ্চল
বিষয়শ্রেণী:হাঙ্গেরির কাউন্টি প্রদেশ
বিষয়শ্রেণী:৯ম শতাব্দীতে প্রতিষ্ঠিত জনবহুল স্থান
মুহাম্মদ গউস

**মুহাম্মদ আসাদ গউস** (জন্ম: ২৪ এপ্রিল, ১৯৯০) পাকিস্তানের পাঞ্জাব প্রদেশের লাহোরে জন্মগ্রহণকারী মার্কিন ক্রিকেটার। মার্কিন যুক্তরাষ্ট্র জাতীয় পুরুষ ক্রিকেট দলের অন্যতম সদস্য তিনি। দলে অল-রাউন্ডার হিসেবে ভূমিকা রাখছেন **মুহাম্মদ গউস**। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করে থাকেন। এরপূর্বে অনূর্ধ্ব-১৯ দলে প্রতিনিধিত্ব করেন তিনি।

## প্রারম্ভিক জীবন
তার বাবা পাকিস্তানের প্রথম-শ্রেণীর ক্রিকেটে অংশগ্রহণ করেছিলেন। পাকিস্তান থেকে অভিবাসিত হয়ে উত্তর আমেরিকায় পড়াশোনা করেন। পাশাপাশি খণ্ডকালীন চাকুরীতে জড়িত ছিলেন। পাকিস্তানের অল-রাউন্ডার শোয়েব মালিক তার আদর্শ ক্রিকেটার।

## খেলোয়াড়ী জীবন
২০১০ সালের অনূর্ধ্ব-১৯ বিশ্বকাপের বাছাইপর্বে ১৬৫ রান ও ৯ উইকেট নিয়ে মার্কিন দলকে মূল পর্বে অংশগ্রহণে সহায়তা করেন। মার্চ, ২০১২ সালে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বের প্রতিযোগিতায় মার্কিন দলের সদস্য ছিলেন তিনি। ২০১৫ সালের আইসিসি আমেরিকাস টুয়েন্টি২০ প্রতিযোগিতায় তাকে দলের অধিনায়ক মনোনীত করা হয়।

## তথ্যসূত্র

## আরও দেখুন
* অধিনায়ক
* ক্লেটন ল্যাম্বার্ট
* মার্কিন যুক্তরাষ্ট্র জাতীয় ক্রিকেট দল

বিষয়শ্রেণী:মার্কিন ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি বংশোদ্ভূত মার্কিন নাগরিক
বিষয়শ্রেণী:এশীয় বংশোদ্ভূত মার্কিন ক্রীড়াবিদ
বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের অধিনায়ক
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:পাকিস্তানি বংশোদ্ভূত মার্কিন ব্যক্তি
রঞ্জিত ফার্নান্দো

**এডওয়ার্ড রঞ্জিত ফার্নান্দো** (জন্ম: ২২ ফেব্রুয়ারি, ১৯৪৪) কলম্বোয় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন **রঞ্জিত ফার্নান্দো**। দলে তিনি মূলতঃ উইকেট-কিপারের দায়িত্ব পালন করেছেন। পাশাপাশি ডানহাতে উদ্বোধনী ব্যাটসম্যান হিসেবে ভূমিকা রাখেন।

## খেলোয়াড়ী জীবন
১৯৬০ সালে কলম্বোর সেন্ট বেনেডিক্ট’স কলেজে বিদ্যালয়ের প্রথম একাদশে খেলতে শুরু করেন। এ সময়ে তিনি বিদ্যালয়ের শীর্ষস্থানীয় ক্রিকেটারসহ সেরা উইকেট-কিপার ছিলেন। ১৯৬৪ সালে তিনি বর্ষসেরা স্কুলবয় ক্রিকেটার মনোনীত হন। ১৯৬৪ সালে মাইকেল তিসেরা’র অধিনায়কত্বে সিলন দলের সদস্য হিসেবে ভারত সফরে যান। অনানুষ্ঠানিক টেস্ট সিরিজে অংশ না নিলেও সিলন দল তৃতীয় টেস্টে ভারতকে পরাভূত করে যা দেশের প্রথম বৃহৎ জয় হিসেবে স্বীকৃত।

১৯৬৩ থেকে ১৯৭৯ সাল পর্যন্ত ঘরোয়া ক্রিকেটে নন্দেস্ক্রিপ্টস ক্রিকেট ক্লাবের পক্ষে খেলেন। প্রিমিয়ার বিভাগে নিরবিচ্ছিন্নভাবে ১৬ বছর খেলা চালিয়ে যান। দলের অধিনায়ক হিসেবে তিনি অনেকগুলো শিরোপা লাভে দলকে সহায়তা করেন।

সমগ্র খেলোয়াড়ী জীবনে তিনি তিনটি একদিনের আন্তর্জাতিকে অংশ নিয়েছেন। সবগুলো ওডিআইই তিনি ১৯৭৫ সালের বিশ্বকাপে খেলেন। তিনি সর্বমোট ৪৭ রান সংগ্রহ করেছিলেন।

## কোচ
১৯৮২ সালে ইংল্যান্ডে ন্যাশনাল ক্রিকেট অ্যাসোসিয়েশন কর্তৃক পরিচালিত অ্যাডভান্স কোচ হিসেবে উত্তীর্ণ হন। এরফলে শ্রীলঙ্কার জাতীয় কোচ হিসেবে আইসিসি’র পূর্ণাঙ্গ সদস্য লাভে ভূমিকা রাখেন। এছাড়াও, দেশের জাতীয় কোচিং পরিকল্পনার রূপরেখা বাস্তবায়নে সহায়তা করেন।

শ্রীলঙ্কা দলের প্রথম সফরে আনুষ্ঠানিকভাবে প্রথম টেস্টে দলের সহকারী ম্যানেজারের দায়িত্ব পান। খেলোয়াড়ী জীবন থেকে অবসর নিয়ে স্বেচ্ছায় দলের কোচিংয়ে অংশ নেন। ধারাবাহিকভাবে শ্রীলঙ্কা ক্রিকেট কন্ট্রোল বোর্ডের নির্বাহী কমিটিতে সদস্য হন ও অধিকাংশ সময় কোচিং কমিটিতে অংশ নেন। শ্রীলঙ্কার ক্রমবর্ধমান উন্নয়নে ফিল্ডিংয়ের মান বৃদ্ধিতে অনবরত কাজ করে যান। এর ফলাফল হিসেবে ১৯৯৬ সালের ক্রিকেট বিশ্বকাপে দল শিরোপা লাভ করে।

১৯৮৩ থেকে ১৯৮৮ এবং ২০১১ সালে দল নির্বাচকমণ্ডলীর সদস্য ছিলেন তিনি। এছাড়াও আইসিসি’র ক্রিকেট কমিটিতে শ্রীলঙ্কার প্রতিনিধিত্ব করেন। বর্তমানে তিনি শ্রীলঙ্কা ক্রিকেটের ক্রিকেট ও কোচিং কমিটির প্রধানের দায়িত্বে রয়েছেন।

## তথ্যসূত্র

## বহিঃসংযোগ
*Cricinfo article on Ranjit Fernando

বিষয়শ্রেণী:শ্রীলঙ্কান ক্রিকেটার
বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অল-সিলনের ক্রিকেটার
বিষয়শ্রেণী:শ্রীলঙ্কান উইকেট-রক্ষক
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:শ্রীলঙ্কান ক্রিকেট ধারাভাষ্যকার
বিষয়শ্রেণী:উইকেট-রক্ষক
বিষয়শ্রেণী:কলম্বো থেকে আগত ক্রিকেটার
বিল্ডারবার্গ গ্রুপ

**বিল্ডারবার্গ গ্রুপ**, **বিল্ডারবার্গ সম্মেলন** বা **বিল্ডারবার্গ ক্লাব** হল একটি বার্ষিক গোপন সম্মেলন যেখানে প্রায় ১২০-১৫০ জন শীর্ষপর্যায়ের নেতা ও  বিশেষজ্ঞরা অংশগ্রহণ করেন। নেতা ও বিশেষজ্ঞরা অর্থনীতি, রাজনীতি, শিক্ষা ও গণমাধ্যম থেকে আসেন। সম্মেলনের দুই-তৃতীয়াংশ অংশগ্রহণকারী ইউরোপ থেকে এবং বাকিরা উত্তর আমেরিকা থেকে আসেন। অংশগ্রহণকারীদের মধ্যে এক-তৃতীয়াংশ রাজনীতি ও সরকারসংশ্লিষ্ট এবং বাকিরা অন্যান্য ক্ষেত্রের।

## সূত্রপাত
বিল্ডারবার্গ গ্রুপের প্রথম সম্মেলনটি ১৯৫৪ সালের মে মাসে নেদারল্যান্ডের হোটেল বিল্ডারবার্গে অনুষ্ঠিত হয়। এই সম্মেলনের উদ্যোক্তা ছিলেন কয়েকজন ব্যক্তি। এদের অন্যতম পোল্যান্ডের সাবেক রাজনীতিক জোজেফ রেটিঙ্গার। তিনি পশ্চিম ইউরোপে মার্কিনবাদের বিরুদ্ধে উদীয়মান মতবাদের ব্যাপারে শঙ্কিত ছিলেন। এই পরিপ্রেক্ষিতে তিনি একটি আন্তর্জাতিক সম্মেলনের প্রস্তাব করেন যেখানে ইউরোপ এবং যুক্তরাষ্ট্রের শীর্ষ নেতারা আতলান্টিকতাবাদের পরিবর্ধন নিয়ে আলোচনা করবেন। অর্থাৎ এ সম্মেলনের উদ্দেশ্য হবে যুক্তরাষ্ট্র ও ইউরোপের সাংস্কৃতিক বলয়কে অনুধাবন ও পর্যালোচনার মাধ্যমে এই অঞ্চল দুইটির মধ্যে পারস্পারিক অর্থনৈতিক, রাজনৈতিক ও প্রতিরক্ষা খাতে সহযোগিতার ক্ষেত্র জোরদার করা।

রেটিঙ্গার নেদারল্যান্ডের রাজপুত্র বার্নহার্ড-এর সাথে এব্যাপারে আলোচনা করেন। রাজপুত্র রেটিঙ্গারের সাথে একমত হন। তাদের সাথে ঐকমত্য প্রকাশ করেন বেলজিয়ামের তৎকালীন প্রধানমন্ত্রী পল জিল্যান্ড এবং ইউনিলিভারের প্রধান নির্বাহী পল রিজকেন্স। বার্নহার্ড যোগাযোগ করেন তৎকালীন সেন্ট্রাল ইন্টেলিজেন্স এজেন্সির প্রধানের সাথে। সিআইএ প্রধান তাকে পরামর্শ দেন ডোয়াইট ডি. আইজেনহাওয়ারের উপদেষ্টা চার্লস ডগলাস জনসনের সাথে আলাপ করতে। নির্ধারণ করা হয় যে প্রত্যেক অংশগ্রহণকারীদের দেশের থেকে দুইজন করে আসবে, দুইজনের মধ্যে একজন রক্ষণশীল এবং অন্যজন উদারনৈতিক দৃষ্টিভঙ্গির হতে হবে। প্রথম সম্মেলনে পশ্চিম ইউরোপের ১১টি দেশের মোট ৫০ জন প্রতিনিধি এবং যুক্তরাষ্ট্রের ১১ জন প্রতিনিধি অংশগ্রহণ করে।

প্রথম সম্মেলনের সফলতায় আয়োজকরা এটিকে একটি নিয়মিত বার্ষিক আয়োজন হিসেবে নির্ধারণ করেন। একটি স্থায়ী পরিচালনা কমিটি প্রতিষ্ঠা করা হয়। রেটিঙ্গার এর প্রথম স্থায়ী সচিব হন। এই কমিটি এই সম্মেলনের অংশগ্রহণকারীদের তথ্যাবলি নিয়ে তালিকা প্রস্তত করে, যাতে পরবর্তিতে অংশগ্রহণকারীরা নিজেদের মধ্যে ব্যক্তিগতভাবে যোগাযোগ করতে পারে। পরবর্তি তিনটি সম্মেলন ফ্রান্স, জার্মানি, ডেনমার্কে অনুষ্ঠিত হয়। ১৯৫৭ সালে যুক্তরাষ্ট্রে প্রথমবারের মত বিল্ডারবার্গ সম্মেলন অনুষ্ঠিত হয়। যুক্তরাষ্ট্রের সম্মেলনে ফোর্ড ফাউন্ডেশন প্রায় ৩০,০০০ মার্কিন ডলার আর্থিক সহায়তা প্রদান করে। সংস্থাটি ১৯৫৯ এবং ১৯৬৩ সালের সম্মেলনেও পৃষ্ঠপোষকতা করে।

## তথ্যসূত্র

## আরো পড়ুন
* 
* 
* 
* 
* 
* 
*  - A short essay on the origins of the group

## বহিঃসংযোগ

* অফিশিয়াল ওয়েবসাইট 
* 
* 
*   
* Charlie Skelton's Bilderblog The Guardian
* Bilderberg Group? No conspiracy, just the most influential group in the world Daily Telegraph
* Ken Clarke: Bilderberg conspiracy claims are nonsense BBC
* সম্মেলনের প্রতিবেদন - উইকিলিকস
* Minutes of 1973 Bilderberg Meeting bibliotecapleyades.net
* Minutes of 1999 Bilderberg Meeting, Schnews
* 39 বিল্ডারবার্গ সম্মেলনের আনুষ্ঠানিক প্রতিবেদন - 1954, 1955, 1957 to 1975, 1977, 1978, 1980 to 1993, 1995 and 2002, fr.scribd.com

বিষয়শ্রেণী:আন্তর্জাতিক বেসরকারি সংস্থা
বিষয়শ্রেণী:আন্তর্জাতিক বাণিজ্য
লাস ভেগাস সংস্কৃতি

**লাস ভেগাস** সংস্কৃতি হল দক্ষিণ আমেরিকার এক সুপ্রাচীন সংস্কৃতি। প্রাগঐতিহাসিক এই সংস্কৃতির বিকাশকাল মোটামুটি ৮০০০ - ৪৬০০ খ্রিস্টপূর্বাব্দ। কালের বিচারে এই সভ্যতার সময়কাল প্লাইস্টোসিন যুগের একেবারে শেষ দিক থেকে শুরু হয়ে বর্তমান হলোসিন উপযুগে বিস্তৃত বলে মনে করা হয়। তবে অত্যন্ত ছোট ছোট মূলত পরিবারকেন্দ্রিক উৎপাদনভিত্তিক এই সংস্কৃতি তখনও তেমন কোনও কেন্দ্রীয় প্রশাসন যতদূর সম্ভব গড়ে তুলতে পারেনি। এই কারণে *সভ্যতা* শব্দটির তুলনায় *সংস্কৃতি* শব্দটি এদের বর্ণনায় বেশি উপযুক্ত। নৃতত্ত্ববিদ কারেন ই স্টোটার্ট'এর মতে ইকুয়েডরের প্রশান্ত মহাসাগরীয় উপকূল অঞ্চলের জটিল জীববৈচিত্রের সাথে সাথে সুন্দরভাবে খাপ খাইয়ে এরা এদের বসতিগুলি গড়ে তুলেছিল। এই অঞ্চলে খুঁজে পাওয়া প্রায় ৩১টি সুপ্রাচীন বসতির অবশেষ থেকে পাওয়া জিনিসপত্রের রেডিওকার্বন পরীক্ষায় এদের বয়সের প্রাচীনত্ব সুনির্দিষ্টভাবে নির্ধারিত হয়েছে।

এখানকার মানুষ ছিল মূলত শিকারী ও সংগ্রাহক; তবে এরা মাছ ধরতে জানতো। এদের বসতিতে হাড়ের তৈরি সূঁচ ও চামচ জাতীয় যে জিনিসগুলি খুঁজে পাওয়া গেছে, তার থেকে ধারণা করা হয়, তারা সুতো দিয়ে জাল এবং সম্ভবত অন্যান্য কাপড়ও বুনতে পারত। নব্যপ্রস্তরযুগের পাথর ও হাড় দিয়ে তৈরি বিভিন্ন ধরনের হাতিয়ার তৈরির প্রমাণ এখানে বেশ ক'টি জায়গায় খুঁজে পাওয়া গেছে।   পরবর্তীকালে এরা আদিম পদ্ধতিতে চাষও শুরু করে। ৬০০০ খ্রিস্টপূর্বাব্দ নাগাদ তারা যে লাউ, মেইজ, প্রভৃতি কিছু খাদ্যদ্রব্য অন্তত চাষ করতে শুরু করেছিল, তার প্রমাণ পাওয়া গেছে। এছাড়া কাঠ, বাঁশ, লম্বা ঘাস ও গাছের ছালও এরা নানা কাজে ব্যবহার করতো। তবে মৃৎপাত্র তৈরির পদ্ধতি এদের জানা ছিল না।

এরা ছোট ছোট দলে বাস করতো। তবে আশেপাশের নানা অঞ্চলের মানুষের সাথে এদের যোগাযোগের প্রমাণ পাওয়া যায়। প্রায় ৩০০০ বছরের মধ্যে এদের জীবনযাপন পদ্ধতিতে খুব সামান্যই পরিবর্তন সূচিত হয়েছিল। বর্তমান ইকুয়েডরের সান্তা এলেনা অঞ্চলের *সুম্পাতে* এদের সবচেয়ে বড় বসতিটি আবিস্কৃত হয়েছে।

## তথ্যসূত্র

## আরও দেখুন
* আন্দীয় সভ্যতা
* ভালদিভিয়া সংস্কৃতি

বিষয়শ্রেণী:ইতিহাস
বিষয়শ্রেণী:দক্ষিণ আমেরিকা
বিষয়শ্রেণী:প্রাচীন সভ্যতাসমূহ
বিষয়শ্রেণী:কৃষির ইতিহাস
প্রদীপ চট্টোপাধ্যায়

**প্রদীপ চট্টোপাধ্যায়** (**বুলা**) একজন ভারতীয় বাঙালি সঙ্গীতশিল্পী, গায়ক, বেস বাদক এবং বাঁশিবাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য। এবং তিনি গৌতম চট্টোপাধ্যায়ের ভাই।

## প্রাথমিক জীবন
প্রদীপ চট্টোপাধ্যায় ভারতের পশ্চিমবঙ্গে জন্ম নেন। কলকাতা বিশ্ববিদ্যালয়ের অধিভূক্ত শিবপুরের বেঙ্গল ইঞ্জিনিয়ারিং কলেজ থেকে প্রকৌশলবিদ্যায় স্নাতক সম্পন্ন করার পর তিনি কলকাতা প্রকৌশল ফার্ম এম এন দস্তুর অ্যান্ড কোম্পানি প্রাইভেট লিমিটেডে যোগ দেন।

## ব্যক্তিগত জীবন
তিনি শর্মষ্ঠা চট্টোপাধ্যায়কে বিয়ে করেছেন। তদের এক মেয়ে অঙ্ক এবং এক ছেলে ঋতবান। এবং বর্তমানে তিনি স্ত্রী ও সন্তানদের সাথে ভারতের কলকাতায় বাস করছেন।

## তথ্যসূত্র

## আরও দেখুন

## বহিঃসংযোগ

* বিবিসির সাথে গানগল্প (অডিও) – বিবিসি

বিষয়শ্রেণী:জীবিত ব্যক্তি
বিষয়শ্রেণী:২০শ-শতাব্দীর ভারতীয় সঙ্গীতজ্ঞ
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় নাট্যকার
বিষয়শ্রেণী:মহীনের ঘোড়াগুলির সদস্যগণ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:কলকাতার সঙ্গীতজ্ঞ
আবদুল মোনেম সুগার রিফাইনারি লিমিটেড

**আবদুল মোনেম সুগার রিফাইনারি লিমিটেড** বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান; স্থানীয় বাজারে এই কোম্পানির পণ্যটি *ঈগলু সুগার* (Igloo Sugar) নামে প্রচলিত।

## অবস্থান
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার সোনারগাঁওয়ের মেঘনা ঘাট এলাকায় এই শিল্প কমপ্লেক্সটি অবস্থিত।

## ইতিহাস
২০০৬ সালে এই শিল্প প্রতিষ্ঠানটি স্থাপিত হয়।

## অবকাঠামো
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।

## উৎপাদন ক্ষমতা
এই মিলটি আমদানীকৃত র' সুগার থেকে দৈনিক ১,০০০ মে. টন এবং বার্ষিক ৩ লাখ মেট্রিক টন পরিশোধিত চিনি উৎপাদনে সক্ষম।

## উৎপাদিত পণ্য
আবদুল মোনেম সুগার রিফাইনারি মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১৪ শতাংশ এককভাবে পূর্ণ করে।

## আরও দেখুন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* আবদুল মোনেম সুগার রিফাইনারি লিমিটেড -এর ওয়েব সাইট।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:২০০৬-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:নারায়ণগঞ্জ জেলা
বুর্গেনলান্ড

**বুর্গেনল্যান্ড** () (; ; ) অস্ট্রিয়ার সবচেয়ে পূর্বে অবস্থিত রাজ্য। এটি অস্ট্রিয়ার নয়টি রাজ্যের মধ্যে সবচেয়ে কম জনবহুল। এই রাজ্যে দুইটি শহর এবং সাতটি গ্রামীণ জেলা রয়েছে। মোট ১৭১টি পৌরসভা রয়েছে এই রাজ্যের অধীনে। রাজ্যটি উত্তর থেকে দক্ষিণে ১৬৬ কিলোমিটার ব্যাপী দীর্ঘ। তবে পূর্ব-পশ্চিমে রাজ্যটির দৈর্ঘ্য বেশ কম।

## ভূগোল
বুর্গেনল্যান্ড অস্ট্রিয়ার ৭ম বৃহত্তম রাজ্য। এর আয়তন ৩,৯৬২ বর্গ কিলোমিটার। রাজ্যের সর্বোচ্চ উচ্চতা ৮৮৪ মিটার এবং সর্বনিম্ন স্থানের উচ্চতা ১১৪ মিটার। রাজ্যটির দক্ষিণ পশ্চিমে রয়েছে স্টিরিয়া, উত্তর পশ্চিমে লোয়ার অস্ট্রিয়া। বুর্গেনল্যান্ডের পূর্বে হাঙ্গেরি। উত্তরে স্লোভাকিয়া এবং দক্ষিণে স্লোভেনিয়া অবস্থিত।

## ইতিহাস
বুর্গেনল্যান্ড অতীতে রোমান সাম্রাজ্য, হান সাম্রাজ্য, ইতালীয় সাম্রাজ্য, অস্ট্রিয়ান সাম্রাজ্য, ফ্রেঞ্চ সাম্রাজ্যসহ বিভিন্ন রাজ্যের অধীনের ছিল। তবে বুর্গেনল্যান্ড কখনোই পুণ্য রোমান সাম্রাজ্য বা জার্মান কনফেডারেশনের অন্তর্ভুক্ত ছিল না।
৩৩০০ খৃষ্টপূর্বে ইন্দো-ইউরোপীয় মানুষ প্রথম বুর্গেনল্যান্ড অঞ্চলে বসতি স্থাপন করে। প্রথম খৃষ্টাব্দে এটি প্রথমবারের মত রোমান সাম্রাজ্যের অন্তর্গত হয়। রোমান প্রশাসনের অধীনে এটি প্যানোনিয়া নামের প্রদেশের অন্তর্গত ছিল।

## তথ্যসূত্র

## বহিঃসংযোগ

* অফিশিয়াল ওয়েবসাইট
* বুর্গেনল্য্যান্ড ভ্রমণ সহায়িকা
* Burgenland-Croatian Center
* The Burgenland Bunch Genealogy Group

বিষয়শ্রেণী:অস্ট্রিয়ার রাজ্য
ডারউইনের খিলান

**ডারউইনের খিলান** (ইংরেজি: Darwin's Arch) হচ্ছে একটি প্রাকৃতিকভাবে গঠিত প্রস্তর গঠিত খিলান। প্রশান্ত মহাসাগরের ডারউইন দ্বীপপুঞ্জের দক্ষিণ-পূর্ব দিকে এর অবস্থান। খোলা সমুদ্রের মাঝে এটিকে দেখায় একটি সেতুর মতো। পানিতে নিমজ্জিত একটি মালভূমির মাথায় এর অবস্থান। এই মালভূমিটির ডাকনাম ‘দ্যা থিয়েটার’। এই খিলানটি এবং আরো কিছু লাভা নির্মিত চূঁড়া ডারউইন দ্বীপ সাগরতীরের ক্ষয়িষ্ণু বৈশিষ্টের উদাহরণ।

## ভৌগোলিক বর্ণনা

গ্যালাপাগস দ্বীপমালার অন্তর্ভুক্ত ডারউইন দ্বীপ আকারে ক্ষুদ্র ও জনবসতিশূন্য। এর আয়তন মাত্র ২.৩৩ বর্গ কিলোমিটার। সমুদ্রপৃষ্ঠ থেকে এটি ১৬৮ মিটার উঁচু।

## তথ্যসূত্র

বিষয়শ্রেণী:ইকুয়েডরের ভূগোল
বিষয়শ্রেণী:চার্লস ডারউইন
বিষয়শ্রেণী:ইকুয়েডরের ভূমিরূপ
সূরা আ’লা

**সূরা আল আ'লা** পবিত্র কুরআনের ৮৭ তম সূরা; এতে আয়াত সংখ্যা ১৯টি এবং রূকুর সংখ্যা ১টি। এই সূরাটি মক্কায় অবতীর্ণ হয়েছে।

## শানে নূযুল
এর আলোচ্য বিষয় থেকে জানা যায় , এটি একেবারে প্রথম দিকে অবতীর্ণ সূরাগুলোর অন্যতম। ষষ্ঠ আয়াতে “ আমি তোমাকে পড়িয়ে দেবো , তারপর তুমি আর ভুলবে না ” এ বাক্যটিও একথা জানিয়ে দিচ্ছে যে , এটি এমন সময়ে অবতীর্ণ হয়েছিল , যখন রসূলূল্লাহ সাল্লাল্লাহু আলাইহি ওয়া সাল্লাম ভালোভাবে অহী আয়ত্ব করার অভ্যাস গড়ে তুলতে পারেননি। এবং অহী নাযিলের সময় তার কোন শব্দ ভুলে যাবেন বলে তিনি আশঙ্কা করতেন। এই আয়াতের সাথে যদি সূরা ত্বা- হা’র ১১৪ আয়াত ও সূরা কিয়ামাহ’ র ১৬ – ১৯ আয়তগুলোকে মিলিয়ে পড়া হয় এবং তিনটি সূরার সংশ্লিষ্ট আয়াতগুলোর বর্ণনাভংগী ও পরিবেশ পরিস্থিতি বিশ্লেষণ করা হয় , তাহলে এখানে উল্লেখিত ঘটনাবলীকে নিম্নোক্তভাবে সাজানো যায় : সর্বপ্রথম নবী সাল্লাল্লাহু আলাইহি ওয়া সাল্লামকে নিশ্চয়তা দান করা হয়েছে যে , তুমি চিন্তা করো না , আমি এ বাণী তোমাকে পড়িয়ে দেবো এবং তুমি আর ভুলে যাবে না। তারপর বেশ কিছুকাল পরে যখন সূরা কিয়ামহ নাযিল হতে থাকে তখন তিনি অবচেতনভাবে অহীর শব্দগুলো পুনরাবৃত্তি করতে থাকেন। তখন বলা হয় “ হে নবী ! এই অহী দ্রুত মুখস্ত করার জন্য নিজের জিহ্বা সঞ্চালন করো না। এগুলো মুখস্থ করানো ও পড়িয়ে দেবার দায়িত্ব আমার । কাজেই যখন আমরা এগুলো পড়ি তখন তুমি এর পড়া মনোযোগ সহকারে শুনতে থাকো , তারপর এর মানে বুঝিয়ে দেয়ার দায়িত্বও আমার । ” শেষবার সূরা ত্বা- হা নাযিলের সময় মানবিক দুর্বলতার কারণে নবী সাল্লাল্লাহু আলাইহি ওয়া সাল্লাম আবার এই পরপর নাযিল হওয়া ১১৩টি আয়াতের কোন অংশ স্মৃতি থেকে উধাও হয়ে যাবার আশঙ্কা করেন , ফলে তিনি সেগুলো স্মরণ রাখার চেষ্টা করতে থাকেন। এর ফলে তাঁকে বলা হয় : “ আর কুরআন পড়ার ব্যাপারে তাড়াহুড়া করো না , যতক্ষণ পর্যন্ত তোমার কাছে এর অহী সম্পূর্ণরূপে পৌঁছে না যায়।” এরপর আর কখনো এমনটি ঘটেনি। নবী ( সা) আর কখনো এ ধরনের আশঙ্কা করেননি। কারণ এ তিনটি জায়গা ছাড়া কুরআনের আর কোথাও এ ব্যাপারে কোন ইঙ্গিত নেই ।

## ফজিলত

## আয়াতসমূহ
এই সূরাটিতে ১৯টি আয়াত রয়েছে।সেগুলো তালিকাকারে দেওয়া হলঃ

## আরও দেখুন
* কুরআন
* সূরা
* ইসলাম

## তথ্যসূত্র

*তাফসীর

## বহিঃসংযোগ

বিষয়শ্রেণী:সূরা
ব্রুস এডগার

**ব্রুস আর্দ্রিয়ান এডগার** (; জন্ম: ২৩ নভেম্বর, ১৯৫৬) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৮০-এর দশকে নিউজিল্যান্ড ক্রিকেট দলের অন্যতম সদস্য ছিলেন তিনি। দলে **ব্রুস এডগার** মূলতঃ উইকেট-রক্ষকের দায়িত্ব পালন করেছেন। পাশাপাশি ব্যাটিংয়ে উল্লেখযোগ্য পারদর্শিতা দেখিয়েছেন। তাকে নিউজিল্যান্ডের ক্রিকেটের ইতিহাসে অন্যতম সেরা ব্যাটসম্যান হিসেবে বিবেচনা করা হয়ে থাকে। আন্তর্জাতিক ক্রিকেটে সতীর্থ বামহাতি জন রাইটের সাথে উদ্বোধনী জুটি গড়ে সফলতা পেয়েছেন।

## আন্ডারআর্ম বিতর্ক
সমগ্র খেলোয়াড়ী জীবনে তিনি সর্বমোট ৩৯ টেস্ট ও ৬৪ ওডিআইয়ে অংশ নিয়েছেন তিনি। ১ ফেব্রুয়ারি, ১৯৮১ তারিখে আন্ডারআর্ম ঘটনায় তিনি নন-স্ট্রাইকার হিসেবে পিচের অপরপ্রান্তে অবস্থান করছিলেন। মেলবোর্ন ক্রিকেট গ্রাউন্ডে অনুষ্ঠিত বিশ্ব সিরিজ ক্রিকেটের তৃতীয় ফাইনালে অস্ট্রেলিয়ার মুখোমুখি হয় তার দল। স্ট্রাইকিং প্রান্তে ব্রায়ান ম্যাককেচনি তখন চূড়ান্ত বলে ছক্কা হাঁকিয়ে টাইয়ের দিকে দলকে নিয়ে যাবার প্রস্তুতি নিচ্ছিলেন। অস্ট্রেলীয় অধিনায়ক ও বড় ভাই গ্রেগ চ্যাপেলের পরামর্শক্রমে ট্রেভর চ্যাপেল মাঠে বল গড়িয়ে বোলিং করলে ম্যাককেচনি বলটি আটকিয়ে দেন। এরফলে তৎকালীন ক্রিকেটের আইন বর্ণিত নিয়মাবলী অনুসরণ করেও অস্ট্রেলিয়া দলের বিরুদ্ধে নিন্দার ঝড় উঠে। এই অপ্রত্যাশিত ঘটনায় তিনি তখন ১০২* রানে অপরাজিত থেকে মাঠ ছাড়েন। প্রায়শঃই তার এ সেঞ্চুরিকে ‘সর্বকালের সেরা পাশ কাটিয়ে যাওয়া সেঞ্চুরির’ তালিকায় অন্তর্ভুক্ত করা হয়।

## খেলোয়াড়ী জীবন
পরের মৌসুমে অকল্যান্ডের ইডেন পার্কে গ্রেগ চ্যাপেলের অস্ট্রেলীয় দলের বিপক্ষে তিনি তার সর্বোচ্চ টেস্ট রান ১৬১ তোলেন। নিউজিল্যান্ড ৫ উইকেটে জয়ী হয় ও ৩-টেস্টের ঐ সিরিজে ১-০ ব্যবধানে এগিয়ে যায়। এ জয়টি অস্ট্রেলিয়ার বিরুদ্ধে নিউজিল্যান্ডের ২য় জয় ছিল। খেলায় তিনি ম্যান অব দ্য ম্যাচের পুরস্কার পান। ক্রাইস্টচার্চের ল্যাঙ্কাস্টার পার্কে অনুষ্ঠিত চূড়ান্ত টেস্টে অস্ট্রেলিয়া ৮ উইকেটের ব্যবধানে জয় পায়। কিন্তু কিউইদের ব্যাটিং গড়ে ৫৫.৬০ নিয়ে ২৭৮ রান তুলে শীর্ষে ছিলেন তিনি।

## অবসর
ব্যক্তিগত জীবনে পেশাদার হিসাবরক্ষক ছিলেন তিনি। ১৯৮১ সালে হাইড দলের পক্ষে পেশাদার খেলায় অংশ নেন। ঐ মৌসুমে সেন্ট্রাল ল্যাঙ্কাশায়ার লীগ চ্যাম্পিয়নশীপে তার দল শিরোপা লাভ করেছিল। সিডনির গর্ডন গ্রেড ক্রিকেট ক্লাবের সাথেও জড়িত রয়েছেন। ২০১০-১১ মৌসুমে এ.ডব্লিউ. গ্রীনশীল্ড দলকে কোচিং করান তিনি।

## তথ্যসূত্র

## আরও পড়ুন
* Brittenden, Dick and Cameron, Don (1982). *Test Series 82*, AH and AW Reed Ltd, Wellington and NSW.

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডীয় উইকেট-রক্ষক
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:উইকেট-রক্ষক
এব্রাহাম মজুমদার

**এব্রাহাম মজুমদার** একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন।

## প্রাথমিক জীবন
এব্রাহাম মজুমদার ভারতের কলকাতায় জন্ম নেন।

## সঙ্গীতজীবন
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।

## ব্যক্তিগত জীবন
এব্রাহাম মজুমদার, মধুশ্রীকে বিয়ে করেন।
  
## তথ্যসূত্র

## আরও দেখুন

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২০শ-শতাব্দীর ভারতীয় সঙ্গীতজ্ঞ
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় সঙ্গীতজ্ঞ
বিষয়শ্রেণী:মহীনের ঘোড়াগুলির সদস্যগণ
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় পুরুষ সুরকার
বিষয়শ্রেণী:পুরুষ পিয়ানোবাদক
বিষয়শ্রেণী:ভারতীয় পিয়ানোবাদক
বিষয়শ্রেণী:ভারতীয় বেহালাবাদক
বিষয়শ্রেণী:২১শ শতাব্দীর বেহালাবাদক
এশিয়ান টেস্ট চ্যাম্পিয়নশীপ

**এসিসি এশিয়ান টেস্ট চ্যাম্পিয়নশীপ** এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল।

## ইতিহাস
অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়।

২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে।

## ১৯৯৮-৯৯ এশিয়ান টেস্ট চ্যাম্পিয়নশীপ

ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি।

রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়।

পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে।

## ২০০১-০২ এশিয়ান টেস্ট চ্যাম্পিয়নশীপ

বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দুরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল।

পাকিস্তান ও শ্রীলঙ্কা - উভয় দল বাংলাদেশে দুইটি রাউন্ড-রবিন খেলায় অংশ নেয়। জয়ে ১৬, টাইয়ে ৮ এবং ড্র কিংবা পরাজয়ে ০ পয়েন্ট বরাদ্দ করা হয়। এছাড়াও বোলিং ও ব্যাটিংশৈলীর উপর নির্ভর করে বোনাস পয়েন্ট প্রদান করার সিদ্ধান্ত গৃহীত হয়। মুলতানে পাকিস্তান এবং কলম্বোয় শ্রীলঙ্কা দল বাংলাদেশকে পরাজিত করে ফাইনালে উঠে।

লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে।

## তথ্যসূত্র

বিষয়শ্রেণী:এশিয়ান টেস্ট চ্যাম্পিয়নশিপ
বিষয়শ্রেণী:টেস্ট ক্রিকেট প্রতিযোগিতা
যতীন্দ্রমোহন রায়

**যতীন্দ্রমোহন রায়** (১৮৮৩ - ১৮ জানুয়ারি ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি বাঘা যতীনের সংস্পর্শে এসে বৈপ্লবিক কর্মতৎপরতায় যোগ দেন। বালেশ্বর যুদ্ধের পর কারাবরণ করেন। অসহযোগ আন্দোলন ও লবণ সত্যাগ্রহের জন্য দেড় বছর এবং ভারত ছাড় আন্দোলনের জন্য দুবছর কারাদণ্ড ভোগ করেন। পরে দরিদ্র অনুন্নতদের জন্য হিতকার্যে ব্রতী হন। বঙ্গীয় যুব সম্মেলন ও বিষ্ণুপুর বঙ্গীয় প্রাদেশিক সম্মেলনের সভাপতি ছিলেন। ফরিদপুর প্রাদেশিক কংগ্রেসেও তার গুরুত্বপূর্ণ অংশগ্রহণ ছিলো। তিনি আদি অনুশীলন সমিতির সদস্য ছিলেন, পরে তার দল উত্তরবঙ্গে **যতীনদার দল** নামে পরিচিত হয়। যতীন্দ্রমোহন রায় ১০ বছর ব্রিটিশের কারাগারে ছিলেন।

## জন্ম
যতীন্দ্রমোহন রায়ের জন্ম রাজবাড়ি জেলার গোয়ালন্দ উপজেলায়। তার পিতার নাম হরিমোহন রায়।

## শিক্ষা ও রাজনীতি
রাজনৈতিক কার্যকলাপে অংশগ্রহণ করার জন্য রাজশাহী কলেজ থেকে বহিষ্কৃত হন। পরে ঐ কলেজ থেকে ১৯০৭ সালে বি.এ. পাস করেন। বগুড়ায় শিক্ষকতা করার সময় 'গণমঙ্গল সমিতি' নামে সংগঠনের মাধ্যমে সাম্প্রদায়িক সম্প্রীতি ও শিক্ষার সম্প্রসারণে আত্মনিয়োগ করেন। বগুড়ায় দুটি হাই স্কুলও স্থাপন করেছিলেন।

## গণমঙ্গল সমিতির সদস্যবৃন্দ
গণমঙ্গল সমিতির কর্মীদের মধ্যে ধীরেন্দ্রমোহন ঘটক, সত্যপ্রিয় ব্যানার্জি, অবিনাশ রায়, শশধর কর, উমানাথ চক্রবর্তী, ক্ষিতীশ সরকার, যতীন হুই, পাবনার প্রভাস লাহিড়ী, মানসগোবিন্দ সেন, গোবিন্দ ব্যানার্জি, সুরেন রায়, অক্ষয় গুহ, মহেন্দ্র সেন, শরদিন্দু চক্রবর্তী, আশুতোষ লাহিড়ী, গপেন্দ্রলাল রায়, কালিপদ বাগচী, মোহিনী সিংহ, যোগেন দে সরকার, খগেন দাসগুপ্ত প্রধান ছিলেন। এঁদের সকলেই বহু বৎসর কারাগারে ও অন্তরীণে আবদ্ধ ছিলেন। এঁদের মধ্যে খগেন দাসগুপ্ত ১৪ বছর জেলে ছিলেন।
## তথ্যসূত্র

বিষয়শ্রেণী:১৮৮৩-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:রাজবাড়ী জেলার ব্যক্তি
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:পূর্ববঙ্গে জন্ম
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
মার্টিন স্নেডেন

**মার্টিন কলিন স্নেডেন**, সিএনজেডএম (জন্ম: ২৩ নভেম্বর ১৯৫৮) মাউন্ট ইডেনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও প্রশাসক। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। ১৯৮০-এর দশকে স্যার রিচার্ড হ্যাডলি ও ইয়ান চ্যাটফিল্ডের সাথে নিউজিল্যান্ডের সিম বোলিং আক্রমণে যোগ দেন **মার্টিন স্নেডেন**।

মূলতঃ তিনি বোলার ছিলেন। ডানহাতে মিডিয়াম-ফাস্ট বোলিংয়ের পাশাপাশি নিচেরসারির ব্যাটসম্যান হিসেবে বামহাতে ব্যাটিং করতেন। ঘরোয়া রাজ্য ক্রিকেটে অকল্যান্ডের প্রতিনিধিত্ব করেন।

## খেলোয়াড়ী জীবন
একদিনের আন্তর্জাতিকে প্রথম বোলার হিসেবে ৬০-ওভারের খেলায় শতাধিক রান দেন। ঐ খেলায় তার বোলিং পরিসংখ্যান ছিল ১২-১-১০৫-২। পরবর্তীকালে  মার্চ, ২০০৬ সালে তার এ অমর্যাদাকর কীর্তিগাথাটি অস্ট্রেলীয় বোলার মিক লুইস ভেঙ্গে ফেলেন। নিচেরসারির ব্যাটসম্যান হলেও একবার ব্যাটিং উদ্বোধনে নেমে নিজস্ব সর্বোচ্চ ৬৪ রান তোলেন।

## অবসর
পেশায় তিনি একজন আইনজীবী। নিউজিল্যান্ড ক্রিকেটে বেশ কয়েক বছর প্রধান নির্বাহী কর্মকর্তার দায়িত্ব পালন করেন। কিন্তু ডিসেম্বর, ২০০৬ সালে নিউজিল্যান্ড ক্রিকেট থেকে ২০১১ সালের রাগবি বিশ্বকাপের সাংগঠনিক কর্মকর্তার প্রধান হিসেবে মনোনীত হওয়ায় পদত্যাগ করেন।

২০১২ সালে নববর্ষের সম্মাননায় ক্রীড়াক্ষেত্রে অবদান রাখায় তাকে নিউজিল্যান্ড অর্ডার অব মেরিট উপাধিতে ভূষিত করা হয়।

তার কাকা কলিন স্নেডেন নিউজিল্যান্ডের পক্ষে একটিমাত্র টেস্ট খেলেছেন। বাবা ওয়ারউইক স্নেডেন, দাদা নেসি স্নেডেন - উভয়েই প্রথম-শ্রেণীর ক্রিকেটে অংশ নিয়েছেন। ভাই প্যাট্রিক স্নেডেন একটি প্রতিষ্ঠানের পরিচালক ও মানবতাবাদী।

## তথ্যসূত্র

## আরও দেখুন
* ইয়ান স্মিথ
* এরিক ডেম্পস্টার
* নিউজিল্যান্ডীয় টেস্ট ক্রিকেটারদের তালিকা
* একদিনের আন্তর্জাতিক ক্রিকেটের রেকর্ড তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
*টিভিএনজেড.কো.এনজেডে মার্টিন স্নেডেন 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের ক্রিকেট প্রশাসক
বিষয়শ্রেণী:নিউজিল্যান্ডীয় আইনজীবী
বিষয়শ্রেণী:নর্থ আইল্যান্ডের ক্রিকেটার
বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী
অবনী সেন

**অবনী সেন** () (১৯০৪ – ২ সেপ্টেম্বর ১৯৭২) হলেন ভারতের একজন খ্যাতিমান চিত্রকর। এই কৃতি শিল্পী নিজস্ব রীতিতে বলিষ্ঠ রেখাসর্বস্ব জন্তু-জানোয়ারের নানা চিত্র এঁকে খ্যাতি অর্জন করেন। ১৯৪০-এর দশকে তিনি অন্যান্য শিল্পীদের সংগে ক্যালকাটা গ্রুপের সদস্য হন। পরে তিনি দিল্লী যান এবং বহুকাল রায়সিনা বেঙ্গল স্কুলে শিল্প শিক্ষক হিসেবে কাজ করেন। তার শিল্প নিদর্শন নানা গ্যালারিতে রক্ষিত আছে। তাকে আধুনিক ভারতীয় চিত্রশিল্পের **আদি গুরু** (Old Masters of modern Indian painting) বলে বিবেচনা করা হয়।

## জন্ম ও মৃত্যু
অবনী সেনের জন্ম ১৯০৪ সালে বাঙলায়। তিনি ১৯৭২ সালের ২ সেপ্টেম্বর দিল্লিতে মৃত্যুবরণ করেন।

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:ভারতীয় চিত্রশিল্পী
বিষয়শ্রেণী:বাঙালি শিল্পী
মাইকেল তিসেরা

**মাইকেল হাগ তিসেরা** (; জন্ম: ২৩ মার্চ, ১৯৩৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কার একদিনের আন্তর্জাতিক দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শীতা দেখিয়েছেন **মাইকেল তিসেরা**।

## প্রারম্ভিক জীবন
মাউন্ট লাভিনিয়া এলাকার খ্যাতনামা শিক্ষাপ্রতিষ্ঠান এস.টমাস কলেজে অধ্যয়ন করেন তিনি। ১৯৫৪ সালে চৌদ্দ বছর বয়সে ক্রিকেট খেলতে শুরু করেন। ১৯৫৭ ও ১৯৫৮ সালে রয়্যাল থোমিয়ান টেস্ট সিরিজে থোমিয়ান ক্রিকেট দলকে নেতৃত্ব দেন। পরের বছর মার্চ, ১৯৫৯ সালে সাংবার্ষিকাকারে অনুষ্ঠিত গোপালন ট্রফিতে মাদ্রাজের বিপক্ষে প্রথম-শ্রেণীর ক্রিকেটে অভিষেক ঘটে তার।

## খেলোয়াড়ী জীবন
সমগ্র খেলোয়াড়ী জীবনে তিনটি একদিনের আন্তর্জাতিকে অংশগ্রহণ করেছেন তিসেরা, যার সবগুলোই ১৯৭৫ সালের ক্রিকেট বিশ্বকাপে খেলেছেন। খেলোয়াড়ী জীবন থেকে অবসর নিয়ে ২০০৫ থেকে ২০০৭ সাল পর্যন্ত শ্রীলঙ্কা ক্রিকেটে ভূমিকা রাখেন ও জাতীয় দল পরিচালনা করেন।

## তথ্যসূত্র

## আরও দেখুন
* ট্রেভর বেলিস
* দিলীপ মেন্ডিস
* বান্দুলা ওয়ার্নাপুরা‎
* ১৯৭৫ ক্রিকেট বিশ্বকাপ দলসমূহ

## বহিঃসংযোগ
* 
* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:অল-সিলনের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:দেশবন্ধু
বিষয়শ্রেণী:কলম্বো থেকে আগত ক্রিকেটার
হেমেন্দ্রকিশোর আচার্য চৌধুরী

**হেমেন্দ্রকিশোর আচার্য চৌধুরী** (২৮ মে ১৮৮১ - জুন ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। প্রথম বিশ্বযুদ্ধের শুরুতে ভারত-জার্মানি সশস্ত্র বিপ্লব আন্দোলনের যে আয়োজন হয় তাতে পূর্ব বাংলার দায়িত্ব ছিলো তার উপর। বাংলার বিপ্লবীদের অন্যতম পৃষ্ঠপোষকরূপে দীর্ঘ ৬ বছর কারাদণ্ড ভোগ করেছেন। জেলে থাকাকালে হাঁপানি রোগে আক্রান্ত হয়ে সারা জীবন কষ্ট পান।

## জন্ম
হেমেন্দ্রকিশোর আচার্য চৌধুরীর জন্ম ময়মনসিংহ জেলার মুক্তাগাছা উপজেলায়। তার পিতা দেবেন্দ্রকিশোর চৌধুরী জন্মসূত্রে মুক্তাগাছা ও ভাওয়াল রাজপরিবারের সাথে যুক্ত ছিলেন।

## শিক্ষা
হেমেন্দ্রকিশোর আচার্য চৌধুরীর শিক্ষাজীবন কাটে ময়মনসিংহ এবং কলকাতায়। ছাত্রজীবনে ভাওয়ালের কবি গোবিন্দচন্দ্র দাসের রচিত স্বদেশী গান গেয়ে তিনি নবভারতের স্বপ্ন দেখতেন।

## রাজনীতি
প্রথম যৌবনে কয়েকজন বন্ধুর সংগে 'কার্বোনারী' গুপ্ত সমিতি গঠন করেন। ১৯০৪ সালে কলকাতায় অরবিন্দ ঘোষের সাহচর্যে তিনি তাকেই বিপ্লব-গুরু হিসেবে গ্রহণ করেন। বিস্ফোরকের গবেষণা করতেন। সমিতির ধ্যানধারণাকে রূপায়িত করবার উদ্দেশ্যে 'ডন সোসাইটি', 'অনুশীলন সমিতি', প্রভৃতি বৈপ্লবিক সংগঠনের প্রধানদের সংগে তিনি পরিচিত হতে থাকেন। ময়মনসিংহে তার প্রতিষ্ঠিত **সাধনা সমিতি** বঙ্গভঙ্গ রদ আন্দোলনের মুখ্য ভূমিকা গ্রহণ করেছিলো। তার বিপ্লবী সংগঠন তখন সিলেট, ব্রাহ্মণবাড়িয়া ও ত্রিপুরায় বিস্তৃতিলাভ করে। ১৯০৮ সালে তিনি বিপ্লবী হরিকুমার চক্রবর্তীর কাছ থেকে আগ্নেয়াস্ত্র পান। তার নেতৃত্বে কলকাতায় তখন তার দলের ঘাঁটিটি যুগান্তর দলের সংগে যোগাযোগ রেখে কাজ করছিলো। ১৯১৩ সালে সম্মিলিত সশস্ত্র অভ্যুত্থানের সিদ্ধান্ত গৃহীত হলে তিনি অসম, ত্রিপুরা, সিলেট, ব্রাহ্মণবাড়িয়া প্রভৃতি স্থানে কেন্দ্র স্থাপন করে যুবকদের অস্ত্রশিক্ষা দেন। জমিদার পরিবারের তার বাড়িটি ছিলো তখন বিপ্লবীদের নির্ভরযোগ্য আশ্রয়স্থল। ১৯১৬ সালে অকস্মাৎ গ্রেপ্তার হয়ে খুলনায় অন্তরীণ থাকেন।

## সাধনা সমিতির সদস্যবৃন্দ
হেমেন্দ্রকিশোর আচার্য চৌধুরী ছাড়াও সাধনা সমিতির সদস্য ছিলেন সুরেন্দ্রমোহন ঘোষ, শ্যামানন্দ সেন, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

## তথ্যসূত্র

 

বিষয়শ্রেণী:১৮৮১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ময়মনসিংহের বিপ্লবী
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:ময়মনসিংহ জেলার ব্যক্তি
সুরেন্দ্রমোহন ঘোষ

**সুরেন্দ্র মোহন ঘোষ** (২২ এপ্রিল ১৮৯৩ - ৭ সেপ্টেম্বর ১৯৭৬) ভারতের স্বাধীনতার সময় যুগান্তর পার্টির একজন ভারতীয় রাজনীতিবিদ এবং শরৎচন্দ্র বসু এবং মহারাজ ত্রৈলোক্যনাথ চক্রবর্তীর ঘনিষ্ঠ সহযোগী ছিলেন। তিনি ভারতীয় জাতীয় কংগ্রেসের সদস্য হিসেবে পশ্চিমবঙ্গের মালদা থেকে লোকসভার নিম্নকক্ষে নির্বাচিত হন। তিনি পশ্চিমবঙ্গের প্রতিনিধিত্বকারী ভারতের গণপরিষদের সদস্য ছিলেন। তিনি বিশ্ব ইউনিয়নের প্রতিষ্ঠাতাদের একজন।

## তথ্যসূত্র

## বহিঃসংযোগ

* পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

বিষয়শ্রেণী:পূর্ববঙ্গে জন্ম
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
বিষয়শ্রেণী:ভারতের গণপরিষদের সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:প্রথম লোকসভার সদস্য
বিষয়শ্রেণী:১৯৭৬-এ মৃত্যু
বিষয়শ্রেণী:১৮৯৩-এ জন্ম
সূরা কিয়ামাহ

**সূরা আল-ক্বিয়ামাহ‌** (আরবি ভাষায়: القيامة) মুসলমানদের ধর্মীয় গ্রন্থ কুরআনের ৭৫ তম সূরা; এর আয়াত অর্থাৎ বাক্য সংখ্যা ৪০ এবং রূকু তথা অনুচ্ছেদ সংখ্যা ২। সূরা আল-ক্বিয়ামাহ মক্কায় অবতীর্ণ হয়েছে।

## নামকরণ
এই সূরাটির প্রথম আয়াতের الۡقِيٰمَةِۙ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القيامة (‘ক্বিয়ামাহ’) শব্দটি আছে এটি সেই সূরা।

## শানে নুযূল
ইসলাম ধর্ম প্রচারকালীন সময় নবী মুহাম্মদকে কাফেররা ক্বিয়ামাত সম্পর্কে বিভিন্ন প্রকার প্রশ্ন করতো; এসকল প্রশ্নের উত্তরে এই সূরাটি অবতীর্ণ হয়।

## ব্যাখ্যা
থাম্ব|সূরা কিয়ামাহ সম্বলিত কুরআনের পান্ডুলিপি
এই সূরায়  কেয়ামতের কথা বলা হয়েছে। যারা পরকাল অবিশ্বাসী মূলত তাদের সম্পর্কেই এই সূরাটি নাজিল হয়েছে। এই সূরাটিতে কেয়ামতের অবশ্যাম্ভাবীতা সম্পর্কে বলা হয়েছে। সূরাটিকে দুটি ভাগে ভাগ করা হয়ঃ
### প্রথম ভাগ
১৬ থেকে ১৯ পর্যন্ত ৪ টি আয়াত ব্যতীত অবশিষ্ট আয়াতগুলো এর অংশ। এই আয়াতগুলো মূলতঃ কাফেরদের উদ্দেশ্য করে বলা হয়েছে, যাতে ক্বিয়ামাত সম্পর্কিত বিভিন্ন প্রশ্নের উত্তর রয়েছে।
### দ্বিতীয় ভাগ
এই ভাগটি ১৬ থেকে ১৯ নং আয়াতগুলো নিয়ে গঠিত। এগুলো নবী মুহাম্মদকে উদ্দেশ্য করে বলা হয়েছে।
### পুরো সূরার ব্যাখ্যা
এই সূরাটি কেয়ামত সম্পর্কে সন্দেহের অবসান ঘটিয়েছে। এই সূরায় বলা হয়েছে আগে কাফেরেরা ভাবত আমরা তো মরার পর পঁচে গলে যাব।তাহলে আল্লাহ তায়ালা কীভাবে আবার সৃষ্টি করবেন? কিন্তু কুরআনে বলা হয়েছে যে,আল্লাহ তায়ালা তাদের আঙ্গুলগুলো পর্যন্ত সন্নিবেশন করতে সক্ষম।তারা প্রশ্ন করে কেয়ামত কবে হবে?আল্লাহ তায়ালা বলেছেন যে (আমার ব্যক্তিগত ভাষায়) কেয়ামত সেদিন হবে যেদিন দৃষ্টি চমকে যাবে,সূর্য ও চাঁদ জ্যোতিহীন হয়ে যাবে,চাঁদ ও সূর্যকে একত্র করা হবে। তখন মানুষ বলবে পালানোর জায়গা কোথায়? কিন্তু তারা ঠাঁই পাবার জায়গা পাবে না একমাত্র আল্লাহর আরশে আযীম ছাড়া। সেখানে নেকব্যক্তিরা স্থান লাভ করবে? মূলত মানুষ ভবিষ্যতেও ধৃষ্টতা দেখাতে চায়। যার কারণে তারা এসব ব্যাপারে মাথা ঘামায়।সেদিন তারা জীবনে যা করেছে তা তাদেরকে দেওয়া হবে।কিন্তু তারা এসব পাওয়ার পরও অজুহাত পেশ করবে। নবীজি  এসব আয়াত মুখস্থ করার জন্য জিবরাঈল আঃ এর সঙ্গে ঠোঁট নাড়িয়ে পড়তেন।আল্লাহ তায়ালা এর প্রেক্ষিতে বলেন যে, হে নবী আপনার এভাবে পড়ার দরকার নেই। জিবরাঈল  যা কিছু বর্ণনা করেন তার দিকে অনুসরণ করুন। মুখস্থ করানোর দায়িত্ব আমার। তবুও মানুষ পরকালকে উপেক্ষা করে। আর এসব অজুহাত এসবেরই কারণ। সেদিন নেককারেরা প্রভুর দিকে উজ্জ্বল মুখমন্ডল ফিরিয়ে রাখবে। আর বদকারেরা এর বিপরীতভাবে থাকবে। তারা নামাজ পড়েনি আল্লাহর ইবাদত করেনি। আর এসবের কারণে তাদের এই পরিণতি হবে। মানুষ মনে করে তাদের এভাবে ছেড়ে দেওয়া হবে। তারা স্খলিত বীর্য ছিল। অতঃপর তারা ছিল রক্তপিন্ড এবং আল্লাহ তাঁকে সুবিন্যস্ত করেছেন। আর সৃষ্টি করেছেন নারী ও পুরুষ। তাহলে কি এভাবে তিনি মৃত্যুর পর পুনরায় জীবিত করতে পারবেন না? অবশ্যই পারবেন। সুতরাং কেয়ামত অবশ্যই হবে। এ ই সূরা এসব বিষয় সম্পর্কেই বলা হয়েছে।

## আরও দেখুন
*সূরা
*কুরআন
*ইসলাম
*কেয়ামত
*মুসলমান

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ

বিষয়শ্রেণী:সূরা
সানওয়ে পিরামিড

**সানওয়ে পিরামিড** মালয়েশিয়ার বন্দর সানওয়ে, সুবাঙ জায়ায় সেলাঙ্গর অবস্থিত একটি শপিং মল। সানওয়ে গ্রুপ কর্তৃক উন্নয়নকৃত এই মলটি জুলাই ১৯৯৭ সালে চালু করা হয়।

## তথ্যসূত্র

## বহিঃসংযোগ
* 
* Retail Portfolio for Sunway Pyramid

বিষয়শ্রেণী:১৯৯৭-এ প্রতিষ্ঠিত বিপণিবিতান
বিষয়শ্রেণী:সেলাঙ্গরের বিপণিবিতান
বিষয়শ্রেণী:পিরামিড